
Da li se muslimani smiju odvajati i grupisati u tebligije, sufije, ihvanije, selefije itd.?


* 
* 
* 
* 
* 
* 
* 

 
Da li se muslimani smiju odvajati i grupisati?

Allah, dželle šanuhu, pobratio je vjernike u Svojoj Knjizi, kao i ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, u sunnetu, i nije dopušteno kidanje bratskih veza, osim kada to istina i pravda zahtijevaju i nalažu. Isto tako, Uzvišeni Stvoritelj u brojnim ajetima obavezuje vjernike na slijeđenje Kur’ana i hadisa, s jedne, a zabranjuje dijeljenje, cijepanje i sektašenje, s druge strane. Govoreći o nevjernicima, Svevišnji Allah rekao je: **“I ne budite od onih koji Mu druge ravnim smatraju, od onih koji su svoju vjeru razbili i u stranke se podijelili, svaka stranka radosna onim što ima.”**(Er-Rum, 31-32.) U drugom ajetu Uzvišeni kaže: **“Ti nemaš ništa s onima koji su vjeru svoju rasparčali i u stranke se podijelili.”**(El-Enam, 159.)  

Ibn Mes’ud i Nu’man b. Bešir prenose da je Poslanik, ﷺ, jednom prilikom rekao: *“U jedinstvu je milost, a u razjedinjavanju je ***[kazna](https://pitajucene.com/search/kazna/questions/ "Pretraži pitanja o kaznama")***.”*(Ibn Ebu Asim, 1/94/93, i 1/619/927, s dobrim lancem prenosilaca. Vidjeti: *Es-Silsiletus-sahiha*, 2/272.)  

Nesumnjivo je da se podjelom muslimanskog ummeta narušava njihovo jedinstvo, a to ide u prilog svakom, samo ne njima. Najbolji pokazatelj tačnosti ove naše konstatacije jeste gorka stvarnost u kojoj živimo koju poriče samo pretjerani optimista. U hadisu koji je zabilježio imam Taberani stoji: *“Allahova je ruka nad džematom, a ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** je s onim ko cijepa džemat.”*(Vidjeti: *Medžmeuz-zevaid*, 5/221. Prenosioci ovog predanja su pouzdani.)  

Podjele koje su nastupile u odabranim generacijama bile su vezane za šerijatske argumente i plod su njihove velike želje za istinskim slijeđenjem Kur’ana i sunneta, dok se danas voli i mrzi, prijateljuje i odriče, sastaje i rastaje u ***[ime](https://pitajucene.com/search/ime/questions/ "Pretraži pitanja o imenima")*** određene partije, grupacije ili ***[sekte](https://pitajucene.com/search/sekt/questions/ "Pretraži pitanja o sektama")***. Na veliku žalost, većina današnjih grupacija promovira se kroz ***[islam](https://pitajucene.com/search/islam/questions/ "Pretraži pitanja o Islamu")*** više nego što promovira islam kroz svoje institucije i djela. Budući da savremene podjele nisu šerijatskog karaktera, i uglavnom imaju za cilj pomoć određenoj partiji, dužnost je muslimana da se vrate Kur’anu i hadisu slijedeći prevashodno islamsku ulemu, a ako se žele razlikovati od novotara, trebaju se nazivati sunnijama ili ehli-sunnet vel-džemat. Mora se naglasiti još i to da se današnji selefijski pokret vidno razlikuje od ostalih grupacija, i da je najbliži izvornom tumačenju islama, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


